El e jucătorul dorit de PSG în locul lui Kylian Mbappe! Primă de instalare de 150 milioane euro
PSG este în căutare de înlocuitor pentru Kylian Mbappe, campionul mondial decizând să plece din capitala Franței în vară. Nu va semna prelungirea contractuală.
PSG și-a făcut planul, iar pe listă are mai multe nume de înlocuitor. Unul dintre ei evoluează în Premier League, iar presa din Anglia a aflat primele detalii puse la punct, printre care și suma de bani pe care patronii parizienilor sunt pregătiți să o achite, dar și cât vrea să obțină formația jucătorului țintit.
Echipa din capitala Franței a pus ochii și pe Marcus Rashford, în vârstă de 26 de ani, de la Manchester United. Cotat la 60 de milioane de euro de site-urile de specialitate, englezul se află la prima reprezentativă a "diavolilor roșii" din ianuarie 2016, unde mai are contract valabil până la finele sezonului 2027-2028.
PSG vrea să îl înlocuiască pe Kylian Mbappe cu Marcus Rashford
Decarul a evoluat de-a lungul carierei sale fotbalistice doar la Manchester United. A bifat 393 de apariții la trupa de pe "Old Trafford", dar și 130 de goluri și 74 de pase decisive.
Conform zvonurilor apărute în presa internațională în ultima perioadă, Kylian Mbappe ar urma să anunțe în mod oficial decizia luată în următoarele zile. Real Madrid a făcut deja pași serioși pentru transferul francezului și este gata să-i ofere atacantului un bonus uriaș la semnătură.
Deși se va transfera gratis, fosta campioană a Europei îi va oferi o "primă de instalare" în valoare de 150 de milioane de euro, scrie publicația talkSPORT.
PSG, dispusă să ofere până la 90 de milioane de euro. Manchester United cere mai mult
Astfel, PSG caută anumite variante, iar printre cei aflați pe listă se află și Marcus Rashford. Este adusă în discuție și o sumă de transfer pe care parizienii sunt pregătiți să o achite, între 85 și 90 de milioane de euro. Însă, Manchester United nu se lasă și vrea să încaseze peste 115 milioane de euro.
Urmăriți SPORT.RO și pe Google News